**Tájékoztató a Gencsapáti Egységes Szociális és Gyermekjóléti Intézmény (GESZGYI) szolgáltatásairól: Időskorúak nappali ellátása (klub)**

**Szolgáltatások:**

* Igény szerinti étkeztetés: ebéd (normál, különböző diéta) – külön térítés köteles.
* Személyes ruházat tisztítása, vasalás (patyolat).
* Személyes tisztálkodási lehetőség, hajmosás.
* Szabadidő kellemes, hasznos eltöltése (Tv, videó, rádió, újságok, kártya, sakk, társasjátékok, rendezvények, kirándulás, színház, főzőiskola, „Ki mit tud?”, teadélután, „Kerekasztal”, kerti parti, stb.).
* Egészségmegőrzés (egészségügyi előadások, torna, séta, beszélgetés, egészséges táplálkozás, tanácsadás, biotermék, reformkonyha bemutatók, ismeretterjesztő előadás, vérnyomás-, vércukor,- és testsúlymérés, orvoshoz kisérés, gyógyászati segédeszközökhöz való hozzájutás segítése, életvitelre, életvezetésre vonatkozó tanácsadás, egészségnap, stb.).
* Hivatalos ügyek intézésének segítése, kérelem megírása, adatlap kitöltése, szociális munka (helyi önkormányzat, Nyugdíjfolyósító Igazgatóság, Takarékszövetkezet, víz, gáz villany szolgáltatok, bank, stb.).
* Segítség a mindennapi teendők elvégzésében (bevásárlás, gyógyszerfelíratás,- kiváltás,- adagolás, csekk feladás, stb.).
* Érdekképviselet, érdekvédelem (taggyűlés), stb.

A klubba **felvehetők** mindazok a személyek, akik betöltötték a tizennyolcadik életévüket, önmaguk ellátására részben képesek, és egészségi állapotuk vagy idős koruk miatt szociális és mentális támogatásra szorulnak. Felvehető, aki Gencsapáti és Perenyei lakóhellyel rendelkezik, és aktívan részt vesz a klub életében. Az intézmény által szervezett foglalkozásokon való részvétel önkéntes, nem kötelező, a klubtagok számára térítésmentesek, **ingyenesek**.

**Igénylés:**

Az intézmény szolgáltatásainak igénybevétele önkéntes, **kérelemre indul**, amit a GESZGYI intézményvezetőjéhez kell benyújtani.

Bővebb információ, segítség az ellátással kapcsolatban Palatin Vivien intézményvezetőnél kérhető a klub nyitvatartási idejében (hétfő-péntek: 8.00- 16.00 óra).

Cím: 9721 Gencsapáti, Hunyadi út 225.

Tel.: 94/510-835, 30/549-2552

E-mail: gencsik@gmail.com

Érdeklődjön bátran, szívesen állunk rendelkezésére!